**Σεπτέμβριος στο Μουσείο Βυζαντινού Πολιτισμού – Πολιτιστικές εκδηλώσεις**

**Ξεναγήσεις**

**Παρασκευή 1 Σεπτεμβρίου 2017 στις 12.00**

Δωρεάν ξενάγηση στην περιοδική έκθεση **«Ο άγιος Σάββας Σερβίας»** από τον επιμελητή της έκθεσης.Η έκθεση αποτελεί συνδιοργάνωση του Μουσείου Βυζαντινού Πολιτισμού με το Μουσείο Ιστορίας της Σερβίας.

Πτέρυγα περιοδικών εκθέσεων «Κυριάκος Κρόκος».

**Τρίτη 12 Σεπτεμβρίου 2017 στις 12:00**

Δωρεάν ξενάγηση στην περιοδική έκθεση «Η Αγία Σοφία των αδελφών Fossati μέσα από την Τρικόγλειο Βιβλιοθήκη του Α.Π.Θ.» από τον επιμελητή της έκθεσης.

Αίθουσα πολλαπλών χρήσεων «Ευτυχία Κουρκουτίδου – Νικολαΐδου».

**Ευρωπαϊκές Ημέρες Πολιτιστικής Κληρονομιάς**

**Πέμπτη 21 Σεπτεμβρίου 2017 στις 19.30 |Μόνιμη έκθεση**

Θεατρικές αναγνώσεις επιλεγμένων κειμένων-πηγών βυζαντινών και μεταβυζαντινών χρόνων σε συνεργασία με το ΚΘΒΕ.

Ο συγγραφέας Ισίδωρος Ζουργός διαβάζει αποσπάσματα από τα έργα του.

Είσοδος ελεύθερη.

**Παρασκευή 22 Σεπτεμβρίου 2017 στις 12.00**

Θεματική ξενάγηση στη μόνιμη έκθεση του Μουσείου με τίτλο «Η πόλη, η Οικουμένη, ο Άγιος» από αρχαιολόγο του Μουσείου.

Είσοδος ελεύθερη.

**Σάββατο 23 Σεπτεμβρίου 2017 στις 11.00**

Θεματική ξενάγηση «Πόλ(ε)ις. H πορεία μιας γειτονιάς στο χρόνο» με τους dot2dot που αφορά στη γειτονιά του Μουσείου Βυζαντινού Πολιτισμού με αφετηρία τον Λευκό Πύργο. Δηλώσεις συμμετοχής στο τηλέφωνο 2313306433 (κα Χωτίδου, καθημερινές 9.00 – 12.00). Μέγιστος αριθμός συμμετεχόντων 30 άτομα.

**Διαλέξεις**

**Σαββάτο 23 Σεπτεμβρίου 2017 στις 19.30 |Αμφιθέατρο «Μελίνα Μερκούρη»**

Διάλεξη του Τεύκρου Μιχαηλίδη με τίτλο «Γεωμετρία και Φως». Μια συνδιοργάνωση του ΜΒΠ με την ομάδα **ΘΑΛΗΣ + ΦΙΛΟΙ.**

**Νέες εκθέσεις**

**«Νέος εξπρεσιονισμός αντι-παραστάσεις του σύγχρονου κόσμου»** απότην ομάδα F-14 Κοινόν Φωτογράφων στο αίθριο του Μουσείου.

Διάρκεια έκθεσης: 8 Σεπτεμβρίου - 22 Οκτωβρίου 2017

**Έκθεση ζωγραφικής σύγχρονων κινέζων καλλιτεχνών** που χρησιμοποιούν την παραδοσιακή τεχνική της λάκας από την επαρχία Fujian. Πρόκειται για μια διοργάνωση στο πλαίσιο των πολιτιστικών δράσεων του Έτους Ελλάδας-Κίνας και Κίνας-Ελλάδας 2017 και με αφορμή την επιλογή της Κίνας ως τιμώμενης χώρας στην 82η ΔΕΘ. Πτέρυγα περιοδικών εκθέσεων «Κυριάκος Κρόκος».

Διάρκεια έκθεσης: 15 έως 30 Σεπτεμβρίου 2017

**Συνεχίζονται οι περιοδικές εκθέσεις**

**Στην πτέρυγα** **περιοδικών εκθέσεων «Κυριάκος Κρόκος»**

Περιοδική έκθεση με τίτλο **«Ο άγιος Σάββας Σερβίας»** σε συνεργασία με το Μουσείο Ιστορίας της Σερβίας. Στην έκθεση παρουσιάζονται απεικονίσεις του αγίου και επεξηγηματικά κείμενα σχετικά με τη ζωή και το έργο του, ενώ κεντρικό έκθεμα αποτελεί το ακριβές αντίγραφο της ποιμαντορικής ράβδου του αγίου.

**Έως τις 13 Σεπτεμβρίου 2017.**

**Στην αίθουσα πολλαπλών χρήσεων “Ευτυχία Κουρκουτίδου-Νικολαΐδου”**

Περιοδική έκθεση με τίτλο **“Η Αγία Σοφία των αδελφών Fossati μέσα από την Τρικόγλειο Βιβλιοθήκη του Α.Π.Θ.”**, σε συνεργασία με την Κεντρική Βιβλιοθήκη του Α.Π.Θ. και με την υποστήριξη της Αγιορειτικής Εστίας. Η έκθεση, πραγματοποιείται με την αφορμή των ενενήντα χρόνων λειτουργίας (1927-2017) της Βιβλιοθήκης & Κέντρου Πληροφόρησης του Α.Π.Θ. και φιλοξενεί λιθογραφίες των Ιταλοελβετών αρχιτεκτόνων αδελφών Fossati και χάρτες της Κωνσταντινούπολης.

**Έως τις 15 Οκτωβρίου 2017.**

Αναλυτικά οι εκδηλώσεις μας στην ιστοσελίδα [www.mbp.gr](file:///C%3A%5CUsers%5Cvasso%5CAppData%5CLocal%5CTemp%5Cwww.mbp.gr)